### NN 157/2023 (28.12.2023.), Odluka o porezima Općine Kamanje

Općina Kamanje

2454

Na temelju članka 41. stavka 4. i članka 42. stavka 1., a u svezi s člankom 20. Zakona o lokalnim porezima (»Narodne novine« br. 115/16, 101/17, 114/22 i 114/23 u daljnjem tekstu: Zakon), i članka 23. Statuta Općine Kamanje (»Glasnik Općine Kamanje« br. 01/21) Općinsko vijeće Općine Kamanje, na svojoj 14. sjednici održanoj 15. prosinca 2023. godine donijelo je

ODLUKU

O POREZIMA OPĆINE KAMANJE

I. OPĆE ODREDBE

Članak 1.

Ovom Odlukom se, sukladno Zakonu o lokalnim porezima, utvrđuju vrste poreza koji pripadaju Općini Kamanje, visina stope poreza na potrošnju, visina poreza na kuće za odmor, visina poreza na korištenje javnih površina te nadležno porezno tijelo za utvrđivanje i naplatu poreza koji pripadaju Općini Kamanje.

Članak 2.

Pojedini pojmovi u smislu ove Odluke imaju značenja koja su definirana Zakonom.

Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski rod.

II. VRSTE POREZA

Članak 3.

Općini Kamanje pripadaju sljedeći porezi:

1. porez na potrošnju,

2. porez na kuće za odmor i

3. porez na korištenje javnih površina.

III. POREZ NA POTROŠNJU

Članak 4.

Porez na potrošnju plaća se po stopi od 3 %.

IV. POREZ NA KUĆE ZA ODMOR

Članak 5.

Porez na kuće za odmor na području Općine Kamanje plaća se u visini od 2,00 EUR po četvornom metru korisne površine kuće za odmor.

V. POREZ NA KORIŠTENJE JAVNIH POVRŠINA

Porez na korištenje javnih površina plaća se u visini od 10 % od iznosa zakupnine za tu površinu.

Obveznici poreza na korištenje javnih površina su pravne i fizičke osobe koje koriste javne površine.

Porez na korištenje javnih površina ne plaćaju neprofitne udruge registrirane na području općine Kamanje.

Pod javnom površinom podrazumijevaju se prostori na trgovima, pločnicima i drugi javni prostori koji se daju u zakup na temelju natječaja ili drugog odgovarajućeg akta o davanju u zakup javnih površina.

Rješenje o razrezu poreza na korištenje javnih površina donosi Ministarstvo financija, nadležna ispostava Porezne uprave.

Nadležni upravni odjel Općine Kamanje dužan je u roku od 15 dana od dana sklapanja Ugovora o davanju u zakup javne površine isti dostaviti nadležnoj ispostavi Porezne uprave.

VI. NADLEŽNO POREZNO TIJELO

Članak 6.

Poslove utvrđivanja i naplate poreza na potrošnju, poreza na kuće za odmor i poreza na korištenje javnih površina obavlja Ministarstvo financija, nadležna Porezna uprava u skladu s poreznim i drugim propisima.

Ovlašćuje se nadležna organizacija platnog prometa zadužena za raspoređivanje uplaćenih prihoda korisnicima (Financijska agencija), da naknadu koja pripada Ministarstvu financija, Poreznoj upravi, u iznosu od 5 % od ukupno naplaćenih prihoda, obračuna i uplati u državni proračun, i to do zadnjeg dana u mjesecu za protekli mjesec.

VII. PRIJELAZNE I ZAVRŠNE ODREDBE

Članak 7.

Postupci utvrđivanja i naplate poreza započeti po odredbama Odluke o općinskim porezima Općine Kamanje (»Glasnik Općine Kamanje« br. 04/22, »Narodne novine« br. 126/22), koji nisu dovršeni do stupanja na snagu ove Odluke, dovršit će se prema odredbama Odluke o općinskim porezima Općine Kamanje (»Glasnik Općine Kamanje« br. 04/22, »Narodne novine« br. 126/22).

Članak 8.

Stupanjem na snagu ove Odluke, prestaje važiti Odluka o općinskim porezima Općine Kamanje (»Glasnik Općine Kamanje« br. 04/22, »Narodne novine« br. 126/22).

Članak 9.

Ova Odluka objavit će se u »Glasniku Općine Kamanje« i u »Narodnim novinama«, a stupa na snagu 1. siječnja 2024. godine.

Klasa: 410-01/23-01/01

Urbroj: 2133-18-01-23-01

Kamanje, 15. prosinca 2023.

Potpredsjednik
 Općinskog vijeća
 Kristina Mihalić, v. r.